นายวรรณ ชาตรี ผู้อำนวยการส่วนอนุรักษ์ทรัพยากรทางทะเล สำนักงานบริหารจัดการทรัพยากรทางทะเลและชายฝั่งที่  4  จังหวัดประจวบคีรีขันธ์ เปิดเผยว่า จากกรณีการเกิดปรากฏการณ์น้ำทะเลลดระดับลง  70  เซนติเมตร ถึง  1  เมตร บริเวณเกาะทะลุ อำเภอบางสะพานน้อย ห่างจากชายหาดประมาณ  500  เมตร ช่วงกลางเดือนมิถุนายนที่ผ่านมา ทำให้ปะการังหลายชนิดโผล่อยู่เหนือน้ำทะเล บริเวณอ่าวใหญ่ อ่าวเทียนและอ่าวมุกซึ่งยืนยันว่าปรากฏการณ์ดังกล่าวถือเป็นเรื่องปกติ ไม่เกี่ยวกับการเกิดภัยพิบัติทางธรรมชาติแต่อย่างใด และปรากฏการณ์ดังกล่าวจะเกิดขึ้นอีก  2  ครั้ง ภายในเดือนกรกฏาคมนี้